[image: image1.jpg]


      NYÚLI ARANYKAPU ÓVODA 
és BÖLCSŐDE
                            9082 Nyúl, Kossuth Lajos utca 50.
                                                       Telefon: 96/364-042; 20/611-0656 E-mail: ovoda@nyul.hu


Nyúl Község Önkormányzatának Képviselőtestülete                                       Ikt.sz.: 204-13/2023
részére

9082 Nyúl, Kossuth u. 46.

Tárgy: Előterjesztés a Nyúli Aranykapu Óvoda és Bölcsőde Alapító okiratának módosítására

Tisztelt Polgármester Úr!

Tisztelt Képviselőtestület!

A Nyúli Aranykapu Óvoda és Bölcsőde intézményvezetőjeként tájékoztatom a Tisztelt Képviselőtestületet, hogy a Pedagógusok új életpályájáról szóló 2023. évi LII. törvény értelmében az intézményben dolgozó óvodapedagógusok és nevelést-oktatást közvetlenül segítő (NOKS) munkakörbe tartozók közalkalmazotti jogviszonya 2024. január 1-től köznevelési foglalkoztatotti jogviszonnyá alakul át. Ennek értelmében szükséges az intézmény Alapító okiratának módosítása. 

A módosítással érintett adatok: 

· Az Alapító okirat 5.1 pontjában a vezető megbízásának rendjét 2024. január 1. után az 1992. évi XXXIII. törvény helyett a 2023. évi LII. törvény határozza meg. Magasabb vezetői beosztás pedig közalkalmazotti jogviszony helyett köznevelési foglalkoztatotti jogviszonyban látható el.
· Az Alapító okirat 5.2 pontja kiegészül a köznevelési foglalkoztatotti jogviszonnyal. Megmarad a közalkalmazotti jogviszony is, mivel az intézményben vannak olyan munkakörök (bölcsődei és konyhai dolgozók esetében), akik továbbra is közalkalmazottak maradnak.

Az Alapító okiratot módosítani a Képviselő-testület határozata alapján lehet. 

Ezért kérem a Tisztelt Képviselő-testületet, hogy a Nyúli Aranykapu Óvoda és Bölcsőde Alapító okiratának fenti módosítását elfogadni szíveskedjenek. A módosított okirat-tervezetet mellékelem, melyben a módosítások kiemelt dőlt betűvel kerületek feltüntetésre.








Köszönettel: Bán Illés Csabáné










intézményvezető

Nyúl, 2024. december 07.

Határozati javaslat:
Nyúl Község Önkormányzata Képviselőtestületének

……………………….számú határozata

Tárgy: A Nyúli Aranykapu Óvoda és Bölcsőde Alapító okiratának módosítása. 

1. Nyúl Község Önkormányzatának Képviselőtestülete a Nyúli Aranykapu Óvoda és Bölcsőde Alapító Okiratának 5.1. és 5.2. pontjának módosítását elfogadta. Az alapító okirat hatályba lépése 2024. január 1.
2. Nyúl Község Önkormányzatának Képviselőtestülete a Nyúli Aranykapu Óvoda és Bölcsőde Alapító Okiratának egységes szerkezetbe foglalt alapító okiratát elfogadta. Az alapító okirat hatályba lépése 2024. január 1.
3. Nyúl Község Önkormányzatának Képviselőtestülete felhatalmazza a polgármestert, hogy a módosítás bejegyeztetése során teljes jogkörrel eljárjon és ezen hatósági eljárások során szükségessé váló további módosításokat újabb képviselő-testületi döntés nélkül megtegye, a képviselő-testület által elfogadott okiraton a hatósági és szakmai szervezeti állásfoglalások szerinti módosításokat az előírások szerint átvezesse.
Az átvezetésért:
Felelős    : Schmiedt Henrik polgármester, Bán Illés Csabáné intézményvezető
Határidő: 2024. január 14.


